

**1. ФОРМИРАНЕ НА НАЦИОНАЛНО САМОСЪЗНАНИЕ**

Формирането на национално самосъзнание е важна цел, която не може да се постави в рамките на определен период от време. Изграждането на тези черти в детската личност е цялостна дейност, която обхваща детето още при първите му стъпки в детското заведение и трябва да продължи при постъпването му в училище. За тази цел са много важни помощта и сътрудничеството и на семействата, които се опитваме да спечелим като свои партньори.

Възпитаването на родолюбиви чувства и национално самосъзнание се осъществява чрез разнообразни форми и дейности, като стремежът е да се разширяват и задълбочават впечатленията и преживяванията на децата. Национални празници, народни празници, велики български исторически личности, занаяти, произведения на българския фолклор и т.н. – всичко това са аспекти от досегашната и бъдеща дейност на детското заведение, които ще допринасят за активното съприкосновение на децата с българското, укрепване на националното им самосъзнание и ще ги направят горди със своята национална принадлежност.

Стремежът към формиране на национално самосъзнание е част от ежедневната работа на педагозите. То може да се осъществи и с посещения на изложби и паметници на национални герои, с изучаване на народни танци, със срещи с творци на българското изкуство, както и с организиране на специални празници по повод на традиционни български народни обичаи.

**2. ЕКОЛОГИЧНОТО ВЪЗПИТАНИЕ**

Един от основните приоритети на работата ни в групата ще бъде редовното излизане сред природата с учители и помощен персонал, както и с родителите. При тези излизания, освен търсене на оздравителен и закалителен ефект, ще се работи и по посока на екологичното възпитание и възпитаване на любов към природата и.

Наблюдаване в естествени условия на природни обекти;

* Наблюдаване промените на климата през различните сезони и влиянието на тези промени върху развитието на растенията и животните;
* Развиване физическите качества на децата чрез упражняване на основните двигателни дейности в естествени условия сред природата на подходящо избрани безопасни места;
* Развиване на качествата наблюдателност, съобразителност, бързина на реакцията и други;
* Развиване на морално-волеви качества, които се изявяват най-добре в екстремни ситуации: упоритост, издръжливост, смелост, всеотдайност, взаимопомощ, съпричастност;
* Осъзнаване значението на природата за живота на човека и необходимостта от опазването и съхранението й;
* Стимулиране на желание и стремеж към по-често общуване с природата и полагане на грижи за опазването й.
* **3. ЕВРОИНТЕГРАЦИЯ**

Освен, че е важна цел в развитието на българското общество в момента, тя е и важен приоритет при възпитанието на децата . Те трябва да осъзнаят себе си не само като горди граждани на Република България, но и като част от голяма Европа и от света като цяло.

Много международни организации работят целенасочено по посока преодоляване на различията, породени на расова, гражданска и религиозна основа. Приети са редица документи, най-важния, от които “Конвенция за защита правата на детето”, ратифициран и от българското правителство. В унисон с тази Конвенция, децата трябва да се възпитават в посока на осъзнаване правата и задълженията си. Важна насока на нашата работа е да ги научим на толерантност, търпимост, вежливост, уважение – основни принципи на отношенията между хората по целия свят в новите граждански общества. Децата трябва да получават все по-големи възможности за участие в дейността на своето общество като подготовка за поемане на отговорностите в живота.

###### IV. СТРАТЕГИЧЕСКИ ЦЕЛИ

Дефинирането на целите е подчинено на стремежа към организиране на ефективен възпитателно-образователен процес чрез конкретизиране мястото и съдържанието на основните дейности за осигуряване жизнеспособността и здравето на децата. Важно е търсенето на разнообразни пътища за демократизация и хуманизация на работата с децата, като пълноценно се използват възможностите на сензитивния период за личностното развитие. Изчистването на възпитателно-образователния процес от дидактизъм, скованост и строга регламентираност и съобразяване с детските интереси, желания и възможности ще ориентира обучението към провокиране на мисленето и самостоятелността, към формиране на практически умения и към развитие на личността. Утвърждаването на действени взаимоотношения на детското заведение със семействата, обществеността и училището ще допринесат в голяма степен за осигуряване на необходимите педагогически условия и материално-техническа база за отглеждане и възпитание на децата.

**1. ГЛОБАЛНА ЦЕЛ**

Изграждане на иновативна образователна среда за достъп и равен шанс за предучилищно възпитание на всички деца.

Утвърждаване на отличителен имидж на ДГ ”Калина Малина” – средище за гарантиране на пълноценна психолого-педагогическа подкрепа на съвременното дете.

**2. Непосредствени цели**

**2**.**1.** Повишаване качеството на управленската дейност в детската градина чрез прилагането на съвременни технологии в областта на предучилищното образование .

**2.2.** Осигуряване на равен достъп до образование на всички деца.

Диференциране на грижата за децата, съобразно потребностите и интересите им .

**2.3**. Работещо партньорство и добра координация с общинската администрация, местната общност и други институции за успешното осъществяване на националната и областна образователна политика.

**2.4**.Създаване на среда, мотивираща учителите за повишаване на квалификацията, развитие и усъвършенстване.

**2.5**. Поддържане на инициативата за привличане на алтернативни източници на финансиране за обогатяване на материалната база, сградния фонд и дворното пространство/ спонсорство, благотворителни изложби, концерти и др./.

**2.6.** Привличане на родителите за подпомагане образователно- възпитателния процес чрез избор на форми за ефективно сътрудничество.

**2.7.** Да помагаме в развитието на капацитета и способностите на децата, да създаваме и поддържаме желанието им за постигане на успех във всички техни начинания. Ние насърчаваме чувството за осведоменост, отговорност и уважение към себе си, към другите, към семейството и общността, както и волята за личностно израстване. Ефективно подпомагаме и стимулираме децата в различни области.

**2.8.** Формиране на потребности, интереси и нагласи за обучение и самоусъвършенстване през целия живот както при децата, така и при служителите.

**2.9.** Развиване на физическото, духовното и нравствено здраве на децата, с цел изграждане на физически и морално здрави и дееспособни личности.

**2.10.** Развиване на интелектуалните възможности и комуникативните способности на личността, нейната индивидуалност и самостоятелност.

**2.11.** Прилагане на иновативни образователни технологии .

**2.12.** Осъществяване напартньорство и сътрудничество с родители, други детски заведения, културни, обществени и други институции.

**2.13.** Възпитаване на децата в дух на толерантност, уважение към другите и утвърждаване на собствената си идентичност.

**2.14.** Формиране на национално самосъзнание, възпитаване в родолюбие.

**2.15.** Повишаване мотивацията и удовлетвореността от работата на деца, учители и родители.

**V. СТРАТЕГИЧЕСКИ ПРИОРИТЕТИ В ДЕЙНОСТТА НА**

**ДГ“КАЛИНА МАЛИНА"**

**5.1. Стратегически приоритети**

**5.1.1**. Прилагане на образователни технологии с доказана иновативност. Стимулиране творческо развитие на децата, на детската игра и познание; създаване на позитивна образователна среда.

**5.1.2**.Постигане на успешна социализация на детската личност в условията на детската градина.

**5.1.3**.Сътрудничество за създаване на поведенчески модели у деца и възрастни за създаване на благоприятна семейна и обществена среда.

**5.2. Приоритетни направления в дейността на групата:**

**5.2.1.** Непрекъснато повишаване качеството и ефективността на предучилищното образование и възпитание в педагогически ситуации и допълнителни форми на въздействие.

**5.2.2**. Усъвършенстване системата за постоянното повишаване квалификацията на учителите.

**5.2.3**. Удовлетворяване на специфичните образователни потребности на децата и нарастващата взискателност на родителите. Подобряване на работата с деца с емоционални, интелектуални и физически затруднения.

**5.2.4**.Осигуряване на сигурност, ред и защита на децата.

**5.2.5**.Активно и ползотворно взаимодействие с родителската общност.

**5.2.6**. Осигуряване на широк спектър от допълнителни форми за свободното време на децата и създаване на условия за тяхната публична изява, инициатива и творчество.

**5.2.7.** Участие в национални и регионални програми .

**VІ. СТРАТЕГИЧЕСКИ ПЪТИЩА ЗА ПОСТИГАНЕ НА ЦЕЛИТЕ**

**1.** Изграждане на хуманна, функционална и оптимална образователна среда.

**2.** Стимулиране развитието напрофесионалната компетентност на педагогическият екип, отговаряща на образователните изисквания и потребности.

**3.** Взаимодействие и сътрудничество със семейството и обществеността.

**4.** Работа в екип, добра комуникация и споделяне на опит.

**VIІ. ПРИНЦИПИ НА ОСЪЩЕСТВЯВАНЕ НА СТРАТЕГИЯТА**

**1. Ориентираност към личността** Най-важната задача за нас, е успехът на отделната личност.

**2.** **Равен достъп** - Всяко дете постъпило в детското заведение има право да получи качествено образование, което отговаря на нуждите и способностите му.

**3.** **Сътрудничество** -Успешната образователна и възпитателна политика се основава на широко участие в сътрудничество с други институции.

**4.** **Отговорност** - Всички членове на педагогическия екип и помощно-обслужващия персонал, ангажирани в образователната, възпитателната и обслужващата дейност, осъществявана в групата, носят отговорност за постигане на трайни ефекти с дългосрочно въздействие.

**5.** **Гъвкавост** - Образователната и възпитателната дейност да е ориентирана към многообразните личностни потребности и да предоставя възможности за свободен избор на децата.

**6. Единство в многообразието** -Обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на детското заведение .

**7. Новаторство** - Административното ръководство и педагогическият екип са отворени за възприемане на нови подходи и философии с цел постигане на по-добри резултати в работата им.

**8. Отчетност** - Всички участници в образователната и възпитателната дейности отговарят и се отчитат за своите действия с цел осигуряване на ефикасност, ефективност и резултатност.

**VIIІ. ДЕЙНОСТИ**

Осъществяване на тесен контакт с родителите с цел получаване на изчерпателна информация за здравословното, физическо и психическото състояние на децата при постъпване и по време на престоя им в групата.

* Планиране на подходи и форми за педагогическо взаимодействие.
* Разпределение на формите на педагогическо взаимодействие.
* Съвместна работа с механизма за взаимодействие между участниците в предучилищното образование.

**1. Възпитателно-образователни дейности.**

**1.1. Подходи на педагогическо взаимодействие**

**Личностно-хуманен** - детето да се приема като значима личност - с уважение и достойнство; приемане на детето такова, каквото е; човечно отношение към него- оказване на обич и подкрепа; съобразяване с потребностите и интересите на детето като субект; подпомагане на детето в изграждане на позитивен Аз-образ.

**Индивидуален** - съобразяване с уникалността на всяко дете, с неговия собствен темп на развитие и сензитивност; опознаване на силните му страни, върху които да се изгради педагогическото взаимодействие.

**Дейностен** - на детето да се осигурява активна позиция чрез участие в разнообразни дейности с подходящо физическо, емоционално и интелектуално натоварване;

**Ситуационен -** да се създават специално организирани ситуации и да се използват непреднамерено възникващите, за да се постави всяко дете в благоприятна позиция, осигуряваща неговото емоционално и интелектуално благополучие.

**Комплексен** - всички главни и подпомагащи социално-педагогически фактори да действат като взаимно допълващи се за осигуряване на пълноценен живот на децата; цялостното поведение на детето да протича в социален контекст в среда на положително настроени връстници и възрастни.

**1.2. Форми на педагогическо въздействие:**

**Основна форма -** педагогическа ситуация, която протича предимно под формата на игра. Педагогическата ситуация се организира само през учебно време и осигурява постигане на компетенции, определени от Държавен образователен стандарт за предучилищно образование. В ДГ “Калина Малина" ще се провеждат основни форми на педагогическо въздействие по следните Образователни направления:

**Български език и литература -** Съдържанието на образователното направление е структурирано в шест образователни ядра: *Свързана реч, Речник, Граматически правилна реч, Звукова култура, Възприемане на литературно произведение и Пресъздаване на литературно произведение.*

**Математика** *-* Обемът на съдържанието по образователното направление е систематизиран в пет образователни ядра: *Количествени отношения, Измерване, Пространствени отношения, Времеви отношения, Равнинни фигури .*

**Околен свят -** Съдържанието на образователното направление е структурирано в четири образователни ядра: *Самоутвърждаване и общуване с околните, Социална и здравословна среда, Светът на природата и неговото опазване и Културни и национални ценности.*

**Изобразително изкуство** - Чрез организираната и системна работа по образователното направление децата развиват своите познавателни и изобразителни умения в три основни ядра: *Художествено възприемане, Изобразителни материали и техники и Изобразително творчество.*

**Музика** *-* Обемът на съдържанието по образователното направление е систематизиран в четири основни ядра: *Възприемане, Възпроизвеждане, Музика и игра и Елементи на музикалната изразност.*

**Конструиране и технологии** *-* Обемът на съдържанието по образователното направление е систематизиран в четири основни ядра: *Конструиране и моделиране, Обработване на материали, съединяване и свързване, Грижи и инициативност, Техника.*

**Физическа култура** - Съдържанието на образователното направление е структурирано в четири образователни ядра: *Естествено приложна двигателна дейност, Спортно-подготвителна двигателна дейност, Физическа дееспособност, Игрова двигателна дейност.*

**Допълнителни форми на педагогическо взаимодействие:**

* Игри – дидактични, театрални, строително - конструктивни, сюжетно-ролеви, подвижни, музикални , изобразителни и др.;
* Утринна гимнастика , творчески ателиета и клубове по интереси ;
* Празници и концерти – в групата и съвместно с децата от училището;
* Разходки и екскурзии сред природата;
* Формиране на битови, здравни, хигиенни навици;
* Формиране на етични форми на общуване;
* Формиране на естетически усет;
* „ Приказкотерапия“.

Основен модул на допълнителна дейност в детското заведение ще бъде «Народното творчество – песни, танци, обреди, обичаи, традиции».Така ще развиваме талантите и способностите на децата.По този начин ще се допринесе за личностното им развитие и разнообразяване на живота им. Тази дейност ще се ръководи от учителите в групата и ще е съобразена с възрастта и възможностите на децата .Методът на преподаване на народни танци е съобразен с възрастовите особености на децата – използват се разнообразни, весели музикално - подвижни игри, музикално – дидактични игри, елементи от народни обичаи с тяхното разнообразие, комплекс от въздействия и влияния и др .С театрализирани и забавни музикални игри, организирани като ателие , с драматизации, децата показват таланта си, а педагозите го развиват.

**1. 3. Разпределение на формите на педагогическо въздействие:**

Предучилищното образование се организира в учебни години. Учебната година в предучилищното образование започва на 15 септември и завършва на 31 май на следващата календарна година. Учебното време се организира в учебни седмици и в учебни дни.

Учебната седмица е с продължителност пет учебни дни и съвпада с работната седмица. В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни, съответно обявените работни дни са учебни за децата. Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.

Началният час на сутрешния прием и крайният час на изпращането на децата за деня се определят с Правилника за дейността на детската градина .

В целодневната организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:условия и време за игра и почивка; условия и време за закуска ;дейности по избор на детето. Учителите в групата определят редуването на формите на педагогическо взаимодействие и организират деня на детето в предучилищното образование.

Конкретното разпределяне на педагогическите ситуации по образователни направления се осъществява в годишно и седмично разпределение и не е част от тази програмна система.

Броят на педагогическите ситуации и образователните направления, по които те ще се провеждат са, както следва:

Планирането в нашата детска градина е за 6 - годишни деца, като очакваните резултати са диференцирани, тъй като групата е разновъзрастова.

За четвърта възрастова група (6-годишни) - общ седмичен брой - 19;

* Български език и литература - 5
* Математика - 3
* Околен свят - 2
* Музика - 2
* Изобразително изкуство - 2
* Конструиране и технологии - 2
* Физическа култура - 3

Продължителността на една педагогическа ситуация по преценка на учителя е от 20 до 25 минути .Методите за проследяване постиженията на децата са чрез валидиране на знанията им и диагностика.

**1.4. Проследяване на резултатите от предучилищното образование**

- Проследяването на постиженията на детето се осъществява от учителите на групата в началото и в края, а така също и през междинното учебно време по образователните направления.

- Резултатите от проследяването на постиженията на детето се вписват в дневника на групата.

- След изпълнение на дейностите по ал. 1 учителите информират родителите за индивидуалните постижения на детето.

- В хода на предучилищното образование постиженията на детето се отразяват в детско портфолио.

Съдържанието на портфолиото се определя с Правилника за дейността на детското заведение. В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.

- В 14-дневен срок преди края на учебното време учителят на съответната подготвителна група установява готовността на детето за училище, като отчита физическото, познавателното, езиковото, социалното и емоционалното му развитие.

- Детската градина издава удостоверение за задължително предучилищно образование за децата от подготвителните възрастови групи в края на предучилищното образование.

- Удостоверението за задължително предучилищно образование се издава в срок до 31 май на съответната учебна година и описва готовността на детето за постъпване в първи клас и е в съответствие с очакваните резултати.

- В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.

- Когато здравословното състояние на детето не позволява постъпване в първи клас и в удостоверението са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование.

**1. 5. Механизъм за взаимодействие между участниците в предучилищното образование.**

Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите и други институции.

* **Връзки с родителите**

През изминалата учебна година задълбочено анализирахме педагогическото взаимодействие : учител - родител – дете. Проучихме проблема за диалога между поколенията, като фактор за ефективността на образователния и възпитателен процес, качествените изменения в света на младите хора, предразсъдъците на родителя и моделите на педагогическо взаимодействие за спечелване на доверието и уважението на родителя и стимулиране сътрудничеството между семейството и детската градина.

Осъзнаваме, че взаимното разбирателство и сътрудничество между родител и учител способстват за по-лесната социализация и адаптация на детето и максимално позитивно развитие на неговия потенциал.

В зависимост от специфичните проблеми на децата в групата е разработен годишен план за работа с родителите. Като приоритети в работата за съвместна ангажираност при отглеждане и възпитаване на децата се поставят: създаването на условия на взаимна информираност и удовлетвореност, положителна атмосфера на доверие, взаимно уважение, заинтересованост, подкрепа и интерес, ангажиране на родителите като активни участници и партньори в съвместната дейност. На родителски срещи ще запознаем родителите със стратегията на детското заведение, правата и задълженията на участниците в педагогическия процес, както и предвидените разнообразни форми на взаимодействие – родителски срещи, информационни табла, ежедневни консултации, разговори, анкети, открит ден за родителите, обмен на идеи и практически опит, участие в изложби , открити моменти, тържества, участие на родители и екипа в дейности за подобряване на материалната база, благотворителни инициативи, тренинги и др.

Сътрудничеството и взаимодействието между родителите и детската градина се осъществяват при условия и по ред, определени с Правилника за дейността на детското заведение, чрез:

* Индивидуално консултиране в удобно за двете страни време;
* Родителски срещи;
* Проучване желанията и мненията на родителите;
* Поддържане на родителски кътове с информация за работата в групата и индивидуалните постижения на всяко дете;
* Провеждане на открити моменти;
* Присъствие и участие на родителите в процеса на предучилищното образование/обратна връзка/;
* Повишаване на родителската активност чрез участие в дейностите, осъществявани в групата;
* Други форми за комуникация.
* **Външни връзки**
* Създаване и поддържане на трайни връзки с институции и организации, подпомагащи дейността на детската градина:
* Община Долни Дъбник;
* РУО - Плевен
* Сдружение “Малки стъпки“
* Дирекция „Социално подпомагане”, Отдел „Закрила на детето ”и др.